פארוז קרסינטי

הרב פארוז קרסינטי (ה'תקמ"ה, 1785 - ה'תר"י, 1850) היה פוסק הלכה מחכמי תלמסאן, לאחר מכן כיהן כראש ישיבה, אב בית הדין ורבה של אוראן באלג'יריה במאה התשע עשרה.

 קורותיו 
נולד בתלמסאן שבאלג'יריה. נדד לאוראן לא יאוחר משנת תקפ"ב, וכיהן כדיין שלישי (מתוך ארבעה) כשאב בית הדין הוא רבי יהודה מועטי.עיין תקנות חכמי מכנאס ח"ב עמ' תצח. סדר החתימות: רבי יהודה מועטי, רבי יהודה צ'רמון, רבי פארוז קרסינטי, רבי מרדכי בן יצו. בשנת תקפ"ט כיהן כדיין שני כשאב בית הדין הוא רבי יהודה צ'רמון (הראשון). לאחר פטירת האחרון סביב שנת ה'ת"ר, התמנה רבי פארוז לאב בית הדין ורבה של אוראן. במקביל כיהן כראש ישיבה בעיר. נשא ונתן בהלכה עם רבי אהרן בן סידון רבה של מוסתגנאם,ראו גושפנקא דמלכא דף נו. וכן עם רבי יהודה אלמליח, ורבי שלמה זוראפא.ראו מן הגנזים חלק י עמוד שעט.

 משפחתו 
מבניו ידועים: שלמה, אליהו, יוסף, נסים ודוד. משפחת קרסינטי הינה משפחת חכמים שפעלו באלג'יריה, הבולטים מביניהם היו הרבנים הראשיים של תלמסאן רבי יוסף קרסינטי ורבי שמואל קרסינטי.ראו מלכי ישורון בערכם.  

 חיבורו 

 גושפנקא דמלכא - רבי שלמה זרקא ורבי יהודה צ'רמון (השני), הוציאו לאור את ספרו 'גושפנקא דמלכא' המכיל חידושי הלכה שאלות ותשובות וחידושים על המקרא (ליוורנו תרכ"א). ראשי התיבות גושפנק"א: ג'דול ו'נורא ש'מו פ'ארוז נ'"ע ק'רסינטי א'מן.הקדמת רבי שלמה זרקא ורבי יהודה צ'רמון לגושפנקא דמלכא.

 לקוטי דינים - כתב יד.ראו מים קדושים סימן כג.

 הערות שוליים 

קטגוריה:תלמסאן: רבנים
קטגוריה:אוראן: רבנים
קטגוריה:ילידי 1785
קטגוריה:נפטרים ב-1850